མི་ལ་ལས་ཐེངས་འདིའི་ས་འགུལ་བྱུང་སའི་གནོད་ཐེབས་ས་ཁུལ་གྱི་བོད་མི་རྣམས་ཀྱིས།མི་ཤི་ཁྱིམ་འཐོར་གྱི་སྡུག་བསྔལ་ལ་གདོང་གཏུག་བྱེད་སྐབས།སྐྱོ་གདུང་གི་རྣམ་པ་གཞན་དང་མི་འདྲ་བ་ཞིག་མངོན་འདུག་ཟེར།དེ་ནི་ངུ་འབོད་དང་འུར་སྒྲ་ཉུང་བ་སྟེ།ལམ་འགྲམ་གྱི་གྱང་རོ་ཞིག་རལ་སོགས་ལ་བལྟས་པ་ཡིན་ན་ས་འགུལ་ད་ལྟ་ཐོན་པའི་རྣམ་པ་མངོན་ཡང་།གྲོང་རྡལ་གྱི་མཁའ་དབུགས་ནི་ལྷིང་འཇགས་ཡིན།མི་རྣམས་ཀྱིས་ཧུར་ཐག་གི་སྒོ་ནས་མྱུར་སྐྱོབ་ཀྱི་ལས་ལ་འབད་ཀྱིན་ཡོད་པ་དང་།དེའི་ཁྲོད་ནས་བྱིས་པ་ཆུང་ཆུང་ཞིག་གིས་ཀྱང་རང་གི་ནུས་པ་ལ་བརྟེན་ནས།གྱང་རོའི་ཁ་འོག་ན་གླེབས་པའི་ཨ་ཕྱི་རྒན་མོའི་སྲོག་བསྐྱབས་པའི་གནས་ཚུལ་འདུགརང་གི་ཁྱིམ་ཚང་ལ་ཆག་སྒོ་བྱུང་སྟེ་གཟའ་མི་དང་ཁང་ཁྱིམ་སོགས་ཡོད་ཚད་ས་རྡུལ་གྱི་ཀློང་དུ་ཐིམ་ཚར་ཡང་།ད་རུང་གསོན་པོར་གནས་མཁན་རྣམས་གྲོགས་པོ་གཞན་དག་ལ་རོགས་བྱེད་དུ་འགྲོ་བཞིན་ཡོད།